  Майя Бывальцева 15-тӥ пӧсьтолэзьысен Удмуртиын пансионатъёс, мунчоос, саунаос выльысь усьтӥськыны быгато. Удмуртилэн тӧроез Александр Бречалов «Вылӥ дасьлыкъя режим кутон но выль коронавирус инфекци вӧлмон кышкытлыкез кулэстонъя нимаз амалъёс сярысь» косэмаз тупатонъёс пыртӥз. Ужкагаз элькун тӧрлыкъёслэн нимлыко сайтазы поттэмын. Роспотребнадзорлэсь куронъёссэ быдэсъяса но Удмуртиысь промышленностья но вузкаронъя министерствое ивортон сётыса, вирнуналысен пансионатъёс, шутэтскон юртъёс, санаторийёс ужзэс азьланьтыны быгато. Верам ужъюртъёсын пиналъёс анай-атаензы гинэ луыны быгато, со тазалыкез юнматонъя лагерь ӧвӧл ке. Озьы ик 15-тӥ пӧсьтолэзьысен СПА-салонъёс, мунчоос, саунаос, солярийёс, массаж салонъёс но со выллем юрттӥськет сётӥсь огазеяськонъёс но та удысын ужась нимаз ужбергатӥсьёс адямиосты кутыны быгато. Соос Роспотребнадзорлэсь куронъёссэ быдэсъяны но усьтӥськемзы сярысь промышленностья но вузкаронъя министерствое ивортон сётыны кулэ.  Тегъёс: Тазалык Ижкар Удмуртия коронавирус АлександрБречалов  